钦定古今图书集成/理学汇编/学行典/第187卷 > 侯义
## 钦定古今图书集成/理学汇编/学行典/第187卷 > 侯义

按《宋史孝义传》：“侯义，应天府楚丘人。贫无产，佣田以
事母。里人有葬其亲而遽返者，义母过其冢，泣谓义
曰：‘我死其若是乎’？义乃感激自誓而不欲言，但慰其
母曰：‘勿悲，义必不尔。咸平中，母卒，义力自办葬，不掩
坟圹，昼则负土筑坟，夜则恸哭柩侧。妻子困匮不给，
田主曹氏哀怜之，资以糇粮。逾年，坟闲瓜异蒂，木连’”
理。又有巨蛇绕其侧，不暴物，野鸽飞而不去。尝遇盗
劫其衣服，既而知是义物，悉还之。